
LATVIJAS REPUBLIKA
JELGAVAS NOVADA DOME
 UR reģ.Nr. 90009118031, Pasta iela 37, Jelgava, LV-3001, Latvija, tālrunis: 63022238, 
E-pasts: dome@jelgavasnovads.lv; www.jelgavasnovads.lv

Pielikums protokolam Nr. 24/2024

LĒMUMS
Jelgavā

2024.gada 25.septembrī								    Nr. 14


Par nekustamā īpašuma atsavināšanu otrajā izsolē (Saulessveces, Līvbērzes pag.)

Ar Jelgavas novada domes 2024.gada 27.marta lēmumu Nr.25 (pielikums protokolam Nr.6/2024) tika nolemts atsavināt nekustamo īpašumu “Saulessveces”, Līvbērzes pagastā, Jelgavas novadā ar kadastra numuru 54620080104, nosakot, ka atsavināšanas veids ir pārdošana elektroniskā izsolē ar augšupejošu soli, kā arī tika apstiprināta izsoles sākuma cena, atbilstoši sertificēta nekustamā īpašuma vērtētāja vērtējumam, t.i., 61200 EUR (sešdesmit viens  tūkstotis divi simti euro).
Jelgavas novada pašvaldības Izsoļu komisija (turpmāk – Izsoļu komisija) ar 2024.gada 15.maija lēmumu (sēdes protokols Nr.JNP/2-38.1/24/30) apstiprināja nekustamā īpašuma ar kadastra numuru 54620080104 pirmreizējās izsoles noteikumus un, normatīvajos aktos noteiktajā kārtībā, izsludināja izsoli.
Pirmreizēja elektroniskā izsole notika elektronisko izsoļu vietnē https://izsoles.ta.gov.lv, izsoles norise - no 2024.gada 24.maija līdz 2024.gada 25.jūnijam. Izsoles veids un atsavināšanas paņēmiens - pārdošana elektroniskā izsolē ar augšupejošu soli. Izsoles noteikumos noteiktajā termiņā nebija autorizēts neviens izsoles dalībnieks. Ar Izsoļu komisijas 2024.gada 26.jūnija lēmumu (sēdes protokols Nr.JNP/2-38.1/24/37) nekustamā īpašuma ar kadastra numuru 54620080104 izsole tika atzīta par nenotikušu.
Publiskas personas mantas atsavināšanas likuma 32.panta pirmās daļas 1. punkts nosaka, ja nekustamā īpašuma pirmajā izsolē neviens nav pārsolījis izsoles sākumcenu, var rīkot otro izsoli ar augšupejošu soli, kurā var pazemināt izsoles sākumcenu ne vairāk kā par 20 procentiem.
Pamatojoties uz Pašvaldību likuma 10.panta pirmās daļas 16.punktu, Publiskas personas mantas atsavināšanas likuma 3.panta otro daļu, 9.panta otro daļu, 10.pantu, 32.panta pirmās daļas 1.punktu,  

Jelgavas novada dome, atklāti balsojot, 
PAR – 14 balsis (Andris Ozoliņš, Artūrs Semjonovs, Dainis Liepiņš, Dina Tauriņa, Ģirts Neija, Irina Dolgova, Jānis Kažotnieks, Juris Lavenieks, Juris Razživins, Lolita Duge, Madars Lasmanis, Pēteris Veļeckis, Uldis Ainārs, Vidmants Rinkuns); 
PRET – 1 balss (Oskars Cīrulis);  
ATTURAS – nav,
nolemj: 
1. Atsavināt nekustamo īpašumu “Saulessveces”, Līvbērzes pagastā, Jelgavas novadā, kadastra Nr.54620080104, kas sastāv no neapbūvētas lauksaimniecībā izmantojamās zemes  vienības 7,12 ha platībā ar kadastra apzīmējumu 54620080134, pārdodot to otrajā elektroniskā izsolē ar augšupejošu soli, pazeminot izsoles sākumcenu par 20%.
1. Noteikt, ka otrās izsoles sākumcena ir 48960 EUR (četrdesmit astoņi tūkstoši deviņi simti sešdesmit euro).
1. Uzdot Izsoļu komisijai organizēt atkārtotu izsoli.

Domes priekšsēdētājs		(paraksts)      			U.Ainārs 






NORAKSTS PAREIZS		
Jelgavas novada pašvaldības Kancelejas vec. lietvede                                         I.Skvirecka
Jelgavā, 2024.gada 3.oktobrī

